מדינת ישראל
משרד החינוך
אגף בכיר, תפעול רכש ולוגיסטיקה
אגף רכש, מכרזים והתקשרויות


שאלות ותשובות קול קורא 27/8.2026
למחקר בנושא "חוסרי מורים במערכת החינוך בישראל: דפוסים, מנגנונים והשפעות מערכתיות"
	הפנייה
	שאלה 
	תשובה

	נספח ב' (הנחיות להכנת תקציב למחקר)
	האם ניתן לכלול במסגרת תקציב המחקר תשלום עבור העסקת יועץ מדעי השוהה בחו"ל?
	עקרונית, ניתן לכלול במסגרת תקציב המחקר עלויות עבור גורמים נוספים הנדרשים לביצוע המחקר, בכפוף להנחיות התקציב המפורטות בקול הקורא ולסבירות העלות ביחס לתכנית העבודה. לכן ניתן להציע במסגרת התקציב גם את מעורבותו של יועץ מחו"ל, תוך פירוט תפקידו ותרומתו למחקר והעלות המבוקשת עבור עבודתו.
כמובן, ככל שמדובר ביועץ ולא בחוקר ראשי המגיש את ההצעה, אין צורך שיעמוד בתנאי הסף שנקבעו לחוקרים הראשיים.

	סעיף 5 (רקע) / דגשים להצעות ונספח 2
	האם יסכים המשרד לבצע התאמות בקול הקורא כך שקביעת המדדים וההגדרות האופרטיביות לבחינת חוסרי מורים תיעשה בשיתוף פעולה עם החוקרים ולא באופן חד-צדדי?
	ההגדרה תיעשה בשיתוף פעולה עם החוקרים

	סעיף 4 לקול הקורא ונספח ב' (תקציב)
	האם יסכים המשרד לבצע התאמות והבהרות בקול הקורא ובחוזה בנוגע להגדלת תקציב המחקר המרבי על מנת שתהיה הלימה בין התקציב למורכבות ודרישות המחקר?
	יישאר ללא שינוי

	סעיף 12 לקול הקורא וסעיף 7 לנספח 1
	האם יסכים המשרד לבצע התאמות והבהרות בקול הקורא ובחוזה בנוגע לסמכויות שינוי וביטול המחקר והגדרת תפקידה של הוועדה המלווה?
	יישאר ללא שינוי

	סעיף 4.1 וסעיפים 5-6 לקול הקורא.
	המחקר כולל:
• ניתוח נתונים מנהליים;
• מחקר עומק על כניסה למקצוע;
• התמדה ונשירה;
• מיפוי חוסרי מורים ארצי;
• ניתוח מקצועות, מגזרים ואזורים;
• בחינת פתרונות מערכתיים;
• גיבוש המלצות מדיניות. 
נבקש לציין כי היקף העבודה גדול ביחס לתקציב של 400,000 ₪ בלבד למשך 3 שנים.
	יישאר ללא שינוי

	סעיף 6 לקול הקורא
	הוועדה המלווה תקבע יחד עם החוקרים את אופן המדידה של :חוסרי מורים, התמדה, נשירה. 
נבקש כי כל הנ"ל יהיה בשיתוף פעולה מלא עם החוקרים . 

	הנ"ל יהיה בשיתוף פעולה ובתיאום עם החוקרים

	סעיף 6 - "יש לעשות שימוש בנתונים ממערכות מידע של מערכת החינוך' ו- סעיף 10(א) להסכם.

	הצלחת המחקר תלויה בהיקף הנתונים שיועמדו לרשות החוקרים ובאיכותם.
נבקש לקבוע מראש את המצוין מטה : 
· מאגרי המידע שיועמדו לרשות החוקרים;
· מגבלות גישה;
· אפשרות לחיבור מקורות מידע נוספים;
· לוחות זמנים לקבלת הנתונים. 
	יקבע לאחר הזכיה ובהתאם לנתונים שידרשו במסגרת המחקר

	12.3-12.4 לקול הקורא. 
4(ו)-4(ז) להסכם. 
7(ג)-7(ד) להסכם.

	המשרד רשאי:לצמצם חלקים מהמחקר, לשנות תכולה מקצועית, לעדכן לוחות זמני;.להפסיק את המחקר. נבקש כי כל הנ"ל יהיה בתאום מלא עם החוקרים .

	הנ"ל יהיה בהסכמה עם החוקרים .

	סעיף: 7(ד) להסכם
	למשרד שמורה הזכות להפסיק את ההתקשרות עד תום שנת המחקר הראשונה מטעמים סבירים ומנומקים. 
נבקש להבהיר כי סיום מחקר לאחר שנה יגרור אי עמידה בלוז המחקר ואבני הדרך שתוכננו ל-36 חודשים. 

	בכל מקרה שבו המשרד מפסיק או מצמצם את המחקר שלא עקב הפרה או רשלנות של המוסד או החוקר, יוחזרו ויוכרו הוצאות והתחייבויות בלתי ניתנות לביטול שנלקחו לצורך ביצוע המחקר.

	סעיף: 7(א)-(ב) להסכם
	נדרש אישור הוועדה עבור:שיטת הדגימה, המדגם, כלי המחקר, השלמת איסוף הנתונים ,עיבוד הנתונים, דוחות ותוצרים.
נבקש כי כל הנ"ל יובא לידיעת הוועדה ללא צורך בקבלת אישור.

	ישאר ללא שינוי. 

	סעיפים : 9(ב)(3)-(4) להסכם
	כל פרסום בעברית, לרבות:כנסים, פרסומים מקצועיים, מדיה, רשתות חברתיות. מחייב עדכון ואישור של מלווה הביצוע ותיאום עם דוברות משרד החינוך.  נבקש כי כל הנ"ל יועבר לידיעת המשרד ללא צורך בקבלת אישורו

	ישאר ללא שינוי - יובהר כי פרסום אקדמי בכתבי עת מדעיים אינו מוגבל

	סעיף: 7(ו) להסכם
	איחור בדוח ביניים גורר קיזוז של 1% מתקציב המחקר לכל חודש איחור. 
נבקש כי לפני הפעלת הקיזוז תועבר הודעה ויתאפשר לחוקר לבקש הארכה לצורך הגשת הדוח. 

	ישאר ללא שינוי.
כפי שנכתב, בהינתן קבלת אישור מראש ובכתב לשינוי מועד הגשת הדו"חות לא יופעלו מנגנונים של סנקציות תקציביות ביחס לאיחורים.

	
	לאור העובדה כי מועד ההגשה קרוב לחזרה מפגרת סוכות והעברת מסמכי ההגשה מצריכה הוצאת שליח – נבקש כי מועד ההגשה ידחה ל 12.10.2026 .
	ישאר ללא שינוי

	סעיף 7.3, תת-סעיף 7.3 (פסקה ד'2)(iv) (אתגר השגת היענות)
	כיצד מתוכננת ההתמודדות עם האתגר התפעולי של השגת היענות מספקת של תלמידים, עובדי הוראה והורים לצורך השגת מדגם מייצג במחקר, והאם משרד החינוך יסייע בגיוס המשתתפים?
	גיוס המשתתפים והשגת ההיענות הם באחריות החוקרים. ככל שהדבר רלוונטי למחקר, ניתן יהיה לספק פרטי התקשרות המצויים בידי המשרד, בכפוף לאישורים הנדרשים. בנוסף, החוקרים יצוידו במכתב תמיכה של המשרד, הנהלת המשרד תיודע ביחס למחקר וככל שיתאפשר הדבר יובא לידיעת בתי הספר הרלוונטיים.

	סעיף 2 (מועד הגשת ההצעות), תת-סעיף 2.1; סעיף 7 (מבנה ותכולת ההצעה), תת-סעיף 7.2; וסעיף 12 לקולות הקוראים
	האם יסכים המשרד לדחות את מועדי הגשת ההצעות שנקבעו ל-6-7.10.2026 למועד מאוחר יותר (החל מה-12.10.2026) בשל פגרת חג הסוכות.
והאם תתאפשר הגשת הצעות אלקטרונית (במייל) בלבד במקום עותקים קשיחים ותקן אחסון נייד לתיבת המכרזים?
	לא ניתן להאריך את מועד הגשת ההצעות



לא תתאפשר הגשת הצעות אלקטרוניות

	סעיף 3 להסכם וסעיף 4.5 לקולות הקוראים
	בסעיף 4.5 לקול הקורא נקבע כי המשרד רשאי להאריך את תקופת ההתקשרות בעד 12 חודשים, ואילו בסעיף 3 להסכם נקבעה תקופת הארכה של עד 18 חודשים. נבקש להבהיר מהי תקופת ההארכה המרבית החלה על ההתקשרות.
	18 חודשים



.
	סעיף 6(ג) להסכם ההתקשרות
	נבקש להבהיר כי חובת המוסד לפי סעיף 6(ג) מוגבלת למסמכים המצויים ברשותו או בשליטתו, וכי המוסד לא יידרש להעמיד לעיון ספרי חשבונות של צדדים שלישיים.
	ישאר ללא שינוי. 

	סעיף 9(א)(3) להסכם ההתקשרות
	נבקש להבהיר כי החובה לחתום על כתבי ויתור, כתבי העברה או מסמכים אחרים נועדה למימוש הרישיון בלבד, ואינה מחייבת את המוסד להעביר למדינה בעלות בתוצרי הידע או לוותר על זכויותיו בהם.
	ישאר ללא שינוי. 

	סעיף 9(א)(6) להסכם ההתקשרות
	נבקש להבהיר כי ככל שהמוסד בחר להתגונן מפני תביעה או דרישה, המשרד לא יתקשר בהסדר פשרה המטיל על המוסד אחריות, תשלום או התחייבות אחרת ללא הסכמת המוסד מראש ובכתב, שלא תעוכב מטעמים בלתי סבירים.
	ישאר ללא שינוי

	סעיפים 9(ב)(3)-(4) להסכם ההתקשרות
	נבקש להבהיר כי גם על פרסום בעברית יחול מנגנון 30 הימים שבסעיף 9(ב)(3), וכי אישור המשרד יוגבל למידע סודי, ביטחון המדינה ופרטים מזהים.
	ישאר ללא שינוי

	סעיף 12 להסכם ההתקשרות
	נבקש להבהיר כי האיסור יחול רק על העסקת עובד משרד החינוך שקיים בעניינו חשש לניגוד עניינים בקשר למחקר.
	ישאר ללא שינוי

	סעיפים 4(ז), 7(ג)-(ד) ו־15(ב)-(ד) להסכם ההתקשרות
	נבקש להבהיר כי בכל מקרה שבו המשרד מפסיק או מצמצם את המחקר שלא עקב הפרה או רשלנות של המוסד או החוקר, ישולמו גם התחייבויות סבירות שנכללו בתקציב המאושר, נלקחו לצורך ביצוע המחקר ואינן ניתנות לביטול.
	בכל מקרה שבו המשרד מפסיק או מצמצם את המחקר שלא עקב הפרה או רשלנות של המוסד או החוקר, יוחזרו ויוכרו הוצאות והתחייבויות בלתי ניתנות לביטול שנלקחו לצורך ביצוע המחקר.

	סעיפים 1.1 ו־9.1 לנספח ה׳ וסעיף 9(א)(2) להסכם
	נבקש להבהיר כי בעלות המשרד וחובת המסירה והמחיקה שבנספח ה׳ חלות רק על מידע שנמסר למוסד על ידי המשרד, ולא על נתוני מחקר שנאספו או נוצרו על ידי המוסד, אשר לגביהם יחול סעיף 9(א)(2) להסכם.
	ישאר ללא שינוי

	סעיף 1.2 לנספח ה׳
	נבקש להבהיר כי האחריות לפי נספח זה מוטלת על המוסד, ולא על החוקר באופן אישי, ותחול בהתאם להוראות האחריות והשיפוי שבהסכם ולפי דין, במקרה של מעשה או מחדל רשלני של המוסד או מי מטעמו.
	ישאר ללא שינוי

	
	האם יש מגבלה למספר קולות קוראים אליו יכול חוקר לגשת (כחוקר ראשי מוביל ו/או כשותף)
	אין מגבלה





בברכה,

 	אורנה מיטמיגר 
מנהלת האגף



